CELEX: 62015TN0551
Language: ro
Date: 2015-09-25 00:00:00
Title: Cauza T-551/15: Acțiune introdusă la 25 septembrie 2015 – Portugalia/Comisia

23.11.2015   
            
            
               RO
            
            
               Jurnalul Oficial al Uniunii Europene
            
            
               C 389/62
            
         Acțiune introdusă la 25 septembrie 2015 – Portugalia/Comisia
   (Cauza T-551/15)
   (2015/C 389/70)
   Limba de procedură: portugheza
   
      Părțile
   
   
      Reclamantă: Republica Portugheză (reprezentanți: L. Inez Fernandes, M. Figueiredo, P. Estêvão și J. Saraiva de Almeida, agenți)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               1)
            
            
               Anularea Deciziei C (2015) 4076 a Comisiei Europene (1) în partea în care a exclus de la finanțarea de către Uniunea Europeană a sumei de 5 01  445,57 euro care corespunde cheltuielilor declarate de Republica Portugheză în cadrul măsurii „In și cânepă” în anul de comercializare 1999/2000
            
         
               2)
            
            
               Obligarea Comisiei Europene la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă trei motive.
   
               1.
            
            
               Încălcarea articolului 5 alineatul (2) din Regulamentul nr. 729/70 (2): Comisia nu a demonstrat existența unei încălcări a normelor privind organizarea comună a piețelor agricole
            
         
               2.
            
            
               Încălcarea articolului 5 alineatul (2) din Regulamentul nr. 729/70, întrucât nu sunt întrunite cerințele menționate în orientările Comisiei comunicate în documentul nr.o VI/5330/97 (3) pentru aplicarea unei corecții financiare de bază forfetare de 25 %.
            
         
               3.
            
            
               Încălcarea articolului 31 din Regulamentul nr. 1290/2005 (4): cheltuieli efectuate cu mai mult de 24 de luni înainte – pentru motivul că decizia atacată, prin excluderea de la finanțarea comunitară a cheltuielilor efectuate în 1999 și în 2000 refuză finanțarea cheltuielilor efectuate cu mai mult de 24 de luni înainte de notificarea de către Comisie în scris a autorităților portugheze cu privire la rezultatele verificărilor ca urmare a anulării Deciziei Comisiei din 28 aprilie 2006 (5).
            
         
      (1)  Decizia din 22 iunie 2015 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) (JO L 182, p. 39).
   
      (2)  Regulamentul (CEE) nr. 729/70 a Consiliului din 21 aprilie 1970 privind finanțarea politicii agricole comune (JO L 94, p. 13).
   
      (3)  Documentul VI/5330/97 din 23 decembrie 1997, Orientările Comisiei Europene privind calculul consecințelor financiare în cadrul pregătirii deciziei de închidere a conturilor FEOGA-Garantare
   
      (4)  Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (JO L 209, p. 1, Ediție specială 14/vol. 01, p. 193)
   
      (5)  Decizia Comisiei din 28 aprilie 2006 de excludere de la finanțarea comunitară a anumitor cheltuieli efectuate de statele membre în cadrul Fondului european de orientare și de garanție agricole (FEOGA), secțiunea „Garantare” (JO L 124, p. 21)